bombman/thwiki-2026-super-clean-3k huggingface dataset:
ดันเจียนซีจ เสนอชื่อโดย --B20180 (คุย) 14:59, 26 พฤษภาคม 2564 (+07) รายการตรวจ เกณฑ์บทความคัดสรร ผลการประเมิน 1ก) เขียนอย่างดี 1ข) ครอบคลุม 1ค) ค้นคว้าเป็นอย่างดี 1ง) เป็นกลาง 1จ) มีเสถียรภาพ 2ก) ส่วนนำ 2ข) โครงสร้างเหมาะสม 2ค) การอ้างอิงอย่างเหมาะสม 3) สื่อ 4) ความยาว ผู้ทบทวนหลัก: Timekeepertmk (คุย) สรุปผลการประเมิน: ผ่านหลักเกณฑ์บทความคัดสรร --Timekeepertmk (คุย) 11:30, 4 เมษายน 2565 (+07) เสนอแนะการปรับปรุง ข้อเสนอแนะการแปลในส่วนนำ (ย่อหน้า 1) 'เผยแพร่โดยไมโครซอฟท์ในเดือนเมษายน ค.ศ. 2002 สำหรับไมโครซอฟท์ วินโดวส์ และในปีถัดไปโดยเดสทิเนียร์สำหรับแมคโอเอสเท็น' ยังเข้าใจยาก อาจจะแปลว่า X จัดจำหน่ายบนแพลตฟอร์ม Y ในปี Z แบบนี้น่าจะได้ 'มีฉากอยู่ในยุคกลางสมมติของเอห์บ' ควรเป็น อยู่ในอาณาจักรยุคกลางสมมติ ชื่อ เอห์บ? 'ในรูปแบบแฟนตาซีระดับสูง' ภาษาอังกฤษบางทีมีการละประธาน แต่ในภาษาไทยควรใส่ประธานอยู่เพื่อกันความสับสน อาจเป็น เกมนี้ยังจัดเป็นแนว high fantasy 'ชาวไร่วัยรุ่น' ในครั้งแรก อาจแก้เป็น ชาวไร่หนุ่มคนหนึ่ง และเมื่อกล่าวถึงในครั้งถัด ๆ มา อาจใช้ว่า ชาวไร่คนนั้น หรือ ชาวไร่คนดังกล่าว หรือ ชาวไร่คนเดียวกัน (เพื่อให้เข้าใจว่าหมายถึงตัวละครเดียวกัน) 'มีเพียงพยายามที่จะเตือนเมืองใกล้เคียง' อาจเป็น กลุ่มตัวเอกเพียงต้องการเตือนเมืองใกล้เคียง (เปลี่ยนคำว่า ความพยายาม ให้เป็นประโยคที่มีประธานและกริยา) sweep up น่าจะใช้คำที่สื่อความหมายทำนอง ตกอยู่ในสถานการณ์อย่างเลี่ยงไม่ได้ มากกว่า ฟื้นคืนชีพ อาจจะต้องเปลี่ยนไปใช้คำอื่น เพราะจะทำให้คนเข้าใจว่าตายแล้วเกิดใหม่ 'ไม่เหมือนกับวิดีโอเกมเล่นตามบทบาทอื่น ๆ' อาจจะต้องย้ายไปไว้หลังประโยคที่ขยาย เช่น ไม่ใช้ระบบ level เหมือนเกม RPG อื่น ๆ --Horus (พูดคุย) 05:06, 1 กรกฎาคม 2564 (+07) (ย่อหน้า 2) 'เกมแรกของบริษัท' แปลถูกแล้ว แต่อาจเลือกใช้คำอื่นให้ดูสละสลวยมากขึ้น เช่น ผลงาน/ผลิตภัณฑ์ ฯลฯ 'ได้เป็นที่รู้จัก' อาจเปลี่ยนเป็น มีชื่อเสียงขึ้นมา แทน Annihilation น่าจะถอดเสียงเป็น อันไนอะเลชัน หรือ แอนไนอะเลชัน แล้วแต่สำเนียงมากกว่าครับ 'Joined by several of his coworkers from Cavedog Entertainment, Taylor wanted to create a different type of game, and after trying several concepts they decided to make an action role-playing game as their first title.' ประโยคเหล่านี้เป็นประโยค 'ความซ้อน' ในภาษาอังกฤษ ถ้าแปลตรง ๆ น่าจะเข้าใจลำบากในภาษาไทย ควรเรียบเรียงใหม่ให้ดูง่าย ๆ แนวประธาน-กริยา-กรรม แบบไทย 'the other' เป็นการบอกว่ามีอีกแค่ 1 คน/อย่าง ดังนั้น the other lead designer and producer น่าจะแปลว่า นักออกแบบและโปรดิวเซอร์อีกคน (บางทีคน ๆ หนึ่งมีได้หลายตำแหน่ง วิธีดูถ้าไม่มี article คั่นจะหมายถึงคนหรือสิ่งเดียวกัน เช่น designer and producer ถือเป็นคน ๆ เดียวกัน) ประโยค passive ควรแก้เป็น active ให้มากที่สุด เช่น 'เพลงได้รับการแต่งโดย' 'มุ่งเน้น' แปลถูกแล้ว แต่อาจเลือกใช้คำอื่น เช่น จดจ่อ ตั้งมั่น ฯลฯ 'ลอกออก' น่าจะหาคำอื่นมาแทน เช่น ที่ตัดส่วนเหล่านี้ออก หรือที่ไม่รวมส่วนเหล่านี้ frustrating น่าจะหาคำอื่นมาแทน เช่น น่าคับข้องใจ หรือ ไม่ได้ดังใจ ก็ยังได้ action ในย่อหน้า 2 น่าจะทับศัพท์มาเลย (จริง ๆ เกมหรือหนังแนวแอ็กชันเหมือนจะมีถอดว่าโลดโผนแต่คิดว่าไม่ต้องขนาดนั้น) 'การจบเกม' น่าจะหาคำอื่นมาแทน เพราะจะเข้าใจได้ว่าเป็นคนเล่นเกม อาจจะใช้ว่า กระบวนการสร้างจนเสร็จ --Horus (พูดคุย) 05:21, 1 กรกฎาคม 2564 (+07) ขอบคุณครับ --B20180 (คุย) 15:53, 1 กรกฎาคม 2564 (+07)
วัดลานแหลม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดละมุด อำเภอนครชัยศรี จังหวัดนครปฐม โดยมีพระอธิการทองสุข ผาสุโก เป็นเจ้าอาวาส วัดลานแหลมตั้งเมื่อวันที่ 23 มิถุนายน พ.ศ. 2537 วัดได้รับพระราชทานวิสุงคามสีมาเมื่อวันที่ 29 กันยายน พ.ศ. 2541 ภายในวัดประกอบด้วยอุโบสถศิลปะรัตนโกสินทร์ หลังคามุงกระเบื้องดินเผาสีแดง ประตูพระอุโบสถเป็นไม้แกะสลักทาสีประดับกระจกลงรักสีทอง หอระฆัง และวิหารที่มีความสวยงาม วัดลานแหลมมีพระเก่าแก่สมัยทวารวดี อายุมากกว่า 2,000 ปี สร้างด้วยเนื้อศิลาแลง นามว่า หลวงพ่อพระพุทธมงคลมหาชนอภิปูชญานี (หลวงพ่อใหญ่) ขุดพบจากบริเวณที่ดินของนายพริ้งและนางต่วน ศรนุวัตร เมื่อปี พ.ศ. 2522 ซึ่งเดิมชาวบ้านในอดีตเรียกบริเวณที่ขุดพบพระพุทธรูปนี้ว่า เนินโคกพระ นายพริ้งพบพระพุทธรูปโบราณเรียงกันอยู่ในโพรงดินนับได้ 12 องค์ พร้อมหัวสิงห์อีก 2 หัว โดยพระพุทธรูปโบราณทั้งหมดไปเก็บรักษาที่พิพิธภัณฑ์สถานแห่งชาติจังหวัดนครปฐม แบ่งให้นายพริ้งเจ้าของที่ดินไว้บูชา 1 องค์และนายพริ้งจึงได้มอบให้วัดลานแหลม โดยชื่อของหลวงพ่อใหญ่องค์นี้สมเด็จพระพุฒาจารย์ (เกี่ยว อุปเสโณ) เจ้าอาวาสวัดสระเกศ เป็นผู้ประทานมาให้ รายนามเจ้าอาวาส พระอธิการทองสุก ผาสุโก พระอธิการเอนก คุณวโร อ้างอิง ลานแหลม
สบแม่ข่า เป็นตำบล 1 ใน 11 ของอำเภอหางดง จังหวัดเชียงใหม่ เป็นที่ตั้งของวัดไชยสถานเป็นวัดเก่าแก่แห่งหนึ่งในอำเภอหางดง วัดศรีวารีสถาน (วัดน้ำโท้ง) เดิมเป็นพื้นที่ของตำบลสันผักหวาน ตำบลบ้านแหวน และตำบลขุนคง ซึ่งแยกตำบลออกมาตั้งในปี พ.ศ. 2490 และเป็นตำบลที่มีพื้นที่และประชากรน้อยที่สุดในอำเภอหางดง ที่ตั้งและอาณาเขต ตำบลสบแม่ข่ามีอาณาเขตติดต่อกับอำเภอและจังหวัดใกล้เคียงดังนี้ ทิศเหนือ ติดต่อกับตำบลสันผักหวาน อำเภอหางดง และตำบลป่าแดด อำเภอเมืองเชียงใหม่ ทิศใต้ ติดต่อกับตำบลขุนคง อำเภอหางดง ทิศตะวันออก ติดต่อกับตำบลดอนแก้ว และตำบลขัวมุง อำเภอสารภี ทิศตะวันตก ติดต่อกับตำบลบ้านแหวน และตำบลขุนคง อำเภอหางดง การแบ่งเขตการปกครอง การปกครองส่วนภูมิภาค ตำบลสบแม่ข่าแบ่งพื้นที่การปกครองออกเป็น 5 หมู่บ้าน ได้แก่ หมู่ 1 บ้านท่าขี้ควาย (Ban Ta Khi Khwai) หมู่ 3 (เดิม) โอนมาจากตำบลสันผักหวาน หมู่ 2 บ้านน้ำโท้ง (Ban Nam Thong) หมู่ 11 (เดิม) โอนมาจากตำบลบ้านแหวน หมู่ 3 บ้านเกาะ (Ban Ko) หมู่ 10 (เดิม) โอนมาจากตำบลขุนคง หมู่ 4 บ้านท่าศาลา (Ban Tha Sala) หมู่ 9 (เดิม) โอนมาจากตำบลขุนคง หมู่ 5 บ้านหนองคำ (Ban Nong Kham) - การปกครองส่วนท้องถิ่น ท้องที่ตำบลสบแม่ข่า มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลสบแม่ข่า ครอบคลุมพื้นที่ตำบลสบแม่ข่าทั้งหมด ซึ่งเป็นสภาตำบลสบแม่ข่าที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลสบแม่ข่าในวันที่ 25 ธันวาคม พ.ศ. 2539 ประชากร พื้นที่ตำบลสบแม่ข่าประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 2,507 คน แบ่งเป็นชาย 1,235 คน หญิง 1,272 คน (เดือนธันวาคม 2564) เป็นตำบลที่มีจำนวนประชากรน้อยที่สุดในอำเภอหางดง ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก หมู่บ้าน พ.ศ. 2564 พ.ศ. 2563 พ.ศ. 2562 พ.ศ. 2561 พ.ศ. 2560 พ.ศ. 2559 พ.ศ. 2558 ท่าขี้ควาย (วังศรี) 760 757 759 775 776 753 751 เกาะ 660 652 621 613 611 607 592 น้ำโท้ง 528 526 530 535 543 542 538 หนองคำ 355 348 345 337 334 329 328 ท่าศาลา 204 196 195 184 178 182 185 รวม 2,507 2,479 2,450 2,444 2,442 2,413 2,394 อ้างอิง สบแม่ข่า สบแม่ข่า สบแม่ข่า
วัดโพธิ์งาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระตีบ อำเภอกำแพงแสน จังหวัดนครปฐม วัดโพธิ์งาม เดิมเป็น สำนักสงฆ์หนองไม้หน้า สร้างเมื่อวันที่ 14 กุมภาพันธ์ พ.ศ. 2502 โดยมีผู้ใหญ่สำอางค์ ปลีทอง ถวายที่ดินจำนวน 35 ไร่ 3 งาน ต่อมานายบัว ยี่สุ่นเกตุและนายใช้ ได้ร่วมบริจาคที่ดินจำนวน 3 ไร่ รวมเนื้อที่วัด 41 ไร่ 3 งาน ต่อมาได้รับอนุญาตสร้างวัดจากกระทรวงศึกษาธิการเมื่อ พ.ศ. 2512 ได้รับพระราชทานวิสุงคามสีมาเมื่อ พ.ศ. 2515 เริ่มแรกได้ปลูกกุฏิมุงด้วยหญ้าคาตามที่หาได้ โดยในปี พ.ศ. 2502 ผู้ใหญ่สำอางค์ ปลีทองได้นิมนต์พระอาจารย์พลอยจากวัดอื่นมาจำพรรษา เมื่อออกพรรษาท่านกลับไปที่อื่นตามอัธยาศัย จากนั้น พ.ศ. 2505 ชาวบ้านได้ร่วมกันสร้างโรงเรียน เปิดเมื่อวันที่ 5 เมษายน พ.ศ. 2505 จนเมื่อ พ.ศ. 2506 พระอาจารย์เกื้อกูล ขุทฺทโก จากวัดท่าเสาได้มาเป็นเจ้าอาวาส ท่านได้ดำเนินการก่อสร้างถาวรวัตถุและพัฒนาวัดจนมีความเจริญ วัดได้ทำพิธีผูกพัทธสีมาและปิดทองฝังลูกนิมิตอุโบสถเมื่อ พ.ศ. 2541 วัดโพธิ์งามได้รับเลือกเป็นวัดพัฒนาดีเด่นจากสำนักงานพระพุทธศาสนาเมื่อ พ.ศ. 2558 ภายในวัดมีศูนย์อนุรักษ์ของใช้พื้นบ้าน จัดแสดงเครื่องจักสาน เครื่องมือจับสัตว์น้ำ อาทิ กระพร้อม กะเหล็บ ตะข้อง ลอบยืน เป็นต้น และเป็นที่เก็บและจัดแสดงวัตถุและข้าวของที่มีขนาดใหญ่ อาทิ เครื่องสีฝัด รถสามล้อถีบ ล้อเกวียน เครื่องจักสาน ตะเกียงเจ้าพายุ เป็นต้น อ้างอิง โพธิ์งาม
วัดบางประจันต์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลองในตำบลลาดใหญ่ อำเภอเมืองสมุทรสงคราม จังหวัดสมุทรสงคราม วัดบางประจันต์เป็นวัดโบราณไม่ทราบว่าผู้ใดเป็นคนสร้าง สันนิษฐานว่า เป็นวัดที่สร้างขึ้นปลายสมัยกรุงศรีอยุธยา หรือ ต้นกรุงรัตนโกสินทร์ จากหลักฐานของถาวรวัตถุที่สร้างมาพร้อมกับวัด อาทิ อุโบสถ พระพุทธรูปโบราณ นามว่า หลวงพ่อไตร ผู้สร้างคงจะร่ำรวยมาก หรือเป็นเศรษฐี จึงได้บริจาคที่ดินให้ไว้ถึง 90 ไร่ แต่น้ำเซาะที่ดินพังไปเหลือ 89 ไร่เศษ เข้าใจว่าผู้ถวายคงเป็นคนร่ำรวยมากไม่มีบุตรธิดา จึงมอบที่ดินให้วัดและให้ญาติอยู่อาศัย ที่ได้ชื่อนี้เพราะวัดตั้งอยู่ริมคลองและชาวบ้านร่วมกันสร้าง ข้อมูลของกรมการศาสนาระบุว่าตั้งวัดเมื่อวันที่ 8 พฤษภาคม พ.ศ. 1906 ได้รับพระราชทานวิสุงคามสีมาเมื่อ พ.ศ. 2310 สิ่งสำคัญของวัด ได้แก่ อุโบสถหลังเก่า สร้างมาพร้อมกับสร้างวัดกุฎิบางหลังสร้างมาพร้อมกับอุโบสถ ไม่ทราบว่าผู้ใดเป็นผู้สร้าง วิหารภายในประดิษฐาน หลวงพ่อไตร พระพุทธรูปโบราณปางอุ้มบาตรหล่อด้วยทองเหลือง และทองอื่น ๆ ผสม สูง 3 ศอกเศษ และพระประธานในอุโบสถ เป็นพระพุทธรูปโบราณคู่มากับวัดหล่อด้วยโลหะ อ้างอิง บางประจันต์
วัดราษฎร์ศรัทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคำพร้อย อำเภอลำลูกกา จังหวัดปทุมธานี มีที่ดินของวัดทั้งหมด จำนวน 54 ไร่ 1 งาน 47 ตารางวา เป็นที่ตั้งวัด จำนวน 21 ไร่ 1 งาน 18 ตารางวา ที่ธรณีสงฆ์จำนวน 33 ไร่ 29 ตารางวา สภาพของวัดเป็นที่ราบลุ่มสภาพแวดล้อมมีลำคลอง คันคูน้ำรอบบริเวณวัดทั้ง 3 ด้าน อีกด้านหนึ่งติดกับถนน เดิมวัดราษฎร์ศรัทธาราม เป็นสำนักสงฆ์ สร้างเมื่อประมาณ พ.ศ. 2433 ปีขาล ร.ศ. 109 ในสมัยพระบาทสมเด็จพระจุลจอมเกล้าเจ้าอยู่หัว ตามคำบอกเล่าของผู้เฒ่าว่า เดิมเป็นที่ของตาเสือได้ยกให้สร้างวัด ได้ขอตั้งนามวัดว่า 'วัดราษฎร์ศรัทธาราม' เรียกกันมาจนทุกวันนี้ วัดราษฎร์ศรัทธารามได้รับพระราชทานวิสุงคามสีมาครั้งหลังเมื่อวันที่ 14 ตุลาคม พ.ศ. 2441 เขตวิสุงคามสีมากว้าง 30 เมตร ยาว 30 เมตร ประกอบพิธีผูกพัทธสีมาเมื่อประมาณ พ.ศ. 2442 ปูชนียวัตถุที่สำคัญ คือ พระประธานในอุโบสถปางมารวิชัย หน้าตักกว้าง 50 นิ้ว สูง 70 นิ้ว พระพุทธโสธรจำลอง พ.ศ. 2494 รอยพระพุทธบาทจำลอง พ.ศ. 2494 พระศรีอริยเมตไตรย พระพุทธชินราช พระพุทธชินสีห์ และพระศรีศาสดา อ้างอิง ราษฎร์ศรัทธาราม
วัดลำพญา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีน ในตำบลลำพญา อำเภอบางเลน จังหวัดนครปฐม เนื้อที่ตั้งวัด 39 ไร่ 3 งาน 10 ตารางวา ที่ธรณีสงฆ์ 1 งาน 48 ตารางวา วัดลำพญาประกาศตั้งวัดเมื่อ พ.ศ. 2418 ในสมัยพระบาทสมเด็จพระจุลจอมเกล้าเจ้าอยู่หัว ตั้งชื่อวัดตามชื่อคลองที่ขุด ลำพญา เป็นชื่อของหมู่บ้านในสมัยที่ยังเป็นอำเภอบางปลา มณฑลนครชัยศรี ที่ได้มีประวัติเล่าไว้ว่าในสมัยพระบาทสมเด็จพระจุลจอมเกล้าเจ้าอยู่หัว ว่า พระยากรมท่า ได้ทำการขุดคลองบริเวณท้ายตลาดในปัจจุบันเพื่อให้จับจองที่นา ให้ชาวบ้านมีอาชีพเกษตรกรรรม แถวนี้จึงได้มีชาวบ้านแบ่งเป็นสองกลุ่ม คือ ชาวมอญ ที่อพยพมาจากสามโคกในปลายสมัยรัชกาลที่ 3 ตั้งบ้านเรือนอยู่ทางฝั่งตะวันตกของแม่น้ำ ทำอาชีพการเกษตรและชาวจีนซึ่งตั้งบ้านเรือนอยู่ทางฝั่งตะวันออกของแม่น้ำจะทำการค้าขาย บริเวณนี้ลำพญาจึงกลายเป็นตลาด ชื่อ ตลาดน้ำลำพญา ที่ปัจจุบันยังคงมีอยู่ วัดมีบริการ เรือล่องแม่น้ำท่าจีน โดยมีเรือและเส้นทางให้เลือกตามชอบ เช่น เรือแจวโบราณ ออกจากหน้าวัดลำพญาไปนมัสการศาลเจ้าแม่ทับทิม ภายในวัดมี หลวงพ่อมงคลมาลานิมิต พระพุทธรูปปางมารวิชัย ที่สร้างด้วยศิลาแลง พอกปูนและปิดทองทับ วัดลำพญาได้รับพระราชทานวิสุงคามสีมาวันที่ 9 มิถุนายน พ.ศ. 2442 วัดยังมีพิพิธภัณฑ์พื้นบ้านตลาดน้ำวัดลำพญา เริ่มก่อตั้งเมื่อวันที่ 5 กันยายน พ.ศ. 2546 เป็นสถานที่รวบรวมและเผยแพร่ ศิลปวัตถุเครื่องมือ เครื่องใช้ที่แสดงถึงวิธีชีวิตไทยริมแม่น้ำท่าจีน อ้างอิง ลำพญา
วัดทวีการะอนันต์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหนึ่ง อำเภอคลองหลวง จังหวัดปทุมธานี วัดทวีการะอนันต์ก่อตั้งโดย หลวงพ่อ สมศักดิ์ สิลสาโร โดยที่ดินที่สร้างวัด เดิมเป็นที่ของ เจ้าพระยาสามท่าน คือ พระยาอุทัยธรรม พระยาหมื่นดำ และพระยาเขื่อนเพชร ชาวบ้านเรียกที่ดินผืนนี้ว่าที่สามพระยา ต่อมาภายหลังที่ดินผืนนี้ได้เปลี่ยนมือไปจนมารุ่นของนาย ทวี การะอนันต์ และนาย ทวี การะอนันต์ได้มีความจำนงมอบที่ดินจำนวน 6 ไร่ 2 งาน เพือสร้างเป็นสำนักสงฆ์เมือปลายปี พ.ศ. 2540 ต่อมาหลวงพ่อ สมศักดิ์ ได้ซื้อที่ดินเพิมเติมอีก 1 ไร่ จากนั้นขออนุญาตตั้งวัดใช้ชื่อว่า 'วัดทวีการะอนันต์' สิ่งก่อสร้างภายในวัดเป็นสีชมพูแปลกตาจากวัดอื่น เสนาสนะของวัดได้แก่ อุโบสถ ใช้งบประมาณก่อสร้างกว่า 20 ล้านบาท พระประธานในอุโบสถ์เป็นพระพุทธรูปหลวงพ่อโสธรปางสมาธิ ใต้ถุนอุโบสถ์เป็นรูปพระราหู ศาลาการเปรียญ ใช้ชื่อว่า ศาลาวัชโรทัย ตามชื่อแก้วขวัญ วัชโรทัย เลขาธิการพระราชวัง กุฎิสงฆ์ ฌาปนสถานใช้งบประมาณในการสร้าง 5 ล้านบาท ศาลาใช้สำหรับการสวดอภิธรรมจำนวน 2 หลัง ใช้งบประมาณในการสร้าง 6 ล้านบาท และยังได้จัดซื้อที่ดินเพื่มเนื้อที่ธรณีสงฆ์อีก 4 ไร 3 งาน ประมาณ 8 ล้านบาท ปูชนียวัตถุที่สำคัญคือ พระพุทธคันธาราฐ 1 องค์ พระเศรษฐีนวโกฏิ 1 องค์ และมีรูปปั้นพ่อปู่ชีวกโกมารภัจจ์องค์ใหญ่ เป็นหนึ่งใน 9 วัดดังในจังหวัดปทุมธานี ต่อมามีการสร้างท้าวเวสสุวัณเพื่อเป็นที่ยึดเหนี่ยวจิตใจของชาวบ้านขึ้น รวมถึงมีพระนาคปรกเพื่อให้ชาวบ้านและพ่อค้าแม่ค้าตลาดไทมาร่วมบูชา ต่อมาในปี 2566 ในช่วงเดือนธันวาคม มีการเปลี่ยนแปลงเจ้าอาวาส โดยมีพระครูปริยัตยาคม (วิทยา ฐานินฺทโร) เจ้าคณะตำบลคลองหนึ่ง ได้มาดำรงตำแหน่งเจ้าอาวาสวัดทวีการะอนันต์รูปปัจจุบัน เจ้าอาวาสวัดทวีการะอนันต์ +ทำเนียบ เจ้าอาวาสวัดทวีการะอนันต์ รายนามเจ้าอาวาส ชื่อทางการสงฆ์ ดำรงตำแหน่ง หมายเหตุ พระครูปทุมศีลโสภณ สมศักดิ์ สีลสาโร 20 สิงหาคม 2544 - 6 พฤษภาคม 2556 มรณะภาพ พระฐิติศักดิ์ สุภทฺโท - 4 เมษายน 2557 - 8 ตุลาคม 2566 ลาออก พระครูปริยัตยาคม วิทยา ฐานินฺทโร 27 ธันวาคม 2566 - ปัจจุบัน เจ้าอาวาสรูปปัจจุบัน อ้างอิง ทวีการะอนันต์
หารแก้ว เป็นตำบล 1 ใน 11 ของอำเภอหางดง จังหวัดเชียงใหม่ เป็นที่ตั้งของสำคัญ คือ วัดทุ่งอ้อ สันนิษฐานว่าวัดทุ่งอ้อเป็นศูนย์กลางร่วมสมัยในยุคของเวียงมโน ซึ่งเกิดขึ้นก่อนการสร้างเมืองเชียงใหม่กว่า 13 ปี บ้างสันนิษฐานว่าสมัยโบราณบริเวณแถบนี้ ได้มีการสู้รบกันระหว่างล้านนากับพม่า จึงทำให้บริเวณนี้ถูกพม่ายึดเอาอาณาเขตบริเวณพื้นที่โดยรวม พร้อมกับการสร้างวัดนี้ขึ้นมา วัดจึงผสมผสานศิลปะของพม่า ที่ตั้งและอาณาเขต ตำบลหารแก้วมีอาณาเขตติดต่อกับอำเภอและจังหวัดใกล้เคียงดังนี้ ทิศเหนือ ติดต่อกับตำบลหางดง ตำบลหนองแก๋ว และตำบลขุนคง อำเภอหางดง ทิศใต้ ติดต่อกับตำบลหนองตอง อำเภอหางดง และตำบลทุ่งต้อม ตำบลสันกลาง อำเภอสันป่าตอง ทิศตะวันออก ติดต่อกับตำบลสันทราย อำเภอสารภี ทิศตะวันตก ติดต่อกับตำบลน้ำแพร่ อำเภอหางดง การแบ่งเขตการปกครอง การปกครองส่วนภูมิภาค ตำบลหารแก้วแบ่งพื้นที่การปกครองออกเป็น 9 หมู่บ้าน ได้แก่ หมู่ 1 บ้านสันป่าสัก (Ban San Pa Sak) หมู่ 2 บ้านขันแก้ว (Ban Khan Kaeo) หมู่ 3 บ้านทุ่งอ้อหลวง (Ban Thung O Luang) หมู่ 4 บ้านป่าแงะ (Ban Pa Ngae) หมู่ 5 บ้านไร่ (Ban Rai) หมู่ 6 บ้านกวน (Ban Kuan) หมู่ 7 บ้านวัวลาย (Ban Wua Lai) หมู่ 8 บ้านต้นแก (Ban Ton Kae) หมู่ 9 บ้านป่าเหียง (Ban Pa Hiang) การปกครองส่วนท้องถิ่น ท้องที่ตำบลหารแก้ว มีองค์กรปกครองส่วนท้องถิ่น เพียงแห่งเดียว คือ เทศบาลตำบลหารแก้ว ครอบคลุมพื้นที่ตำบลหารแก้วทั้งหมด ซึ่งเป็นสภาตำบลหารแก้วที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลหารแก้วในวันที่ 25 ธันวาคม พ.ศ. 2539 เมื่อองค์การบริหารส่วนตำบลหารแก้ว จังหวัดเชียงใหม่ มีความเจริญก้าวหน้ามากขึ้น องค์การบริหารส่วนตำบลหารแก้วได้ยกฐานะขึ้นเป็น เทศบาลตำบลหารแก้ว ตามประกาศกระทรวงมหาดไทย เมื่อวันที่ 27 ตุลาคม พ.ศ. 2552 และมีผลในวันเดียวกัน ประชากร พื้นที่ตำบลหารแก้วประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 5,851 คน แบ่งเป็นชาย 2,783 คน หญิง 3,068 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 7 จาก 11 ตำบลในอำเภอหางดง ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก หมู่บ้าน พ.ศ. 2564 พ.ศ. 2563 พ.ศ. 2562 พ.ศ. 2561 พ.ศ. 2560 พ.ศ. 2559 พ.ศ. 2558 สันป่าสัก 873 890 917 915 929 925 919 วัวลาย 753 752 766 759 760 762 752 ป่าแงะ 744 722 727 730 710 719 718 ไร่ 665 659 650 655 659 666 675 ขันแก้ว 655 657 666 652 649 641 636 ป่าเหียง 613 603 578 580 590 586 577 กวน 551 551 550 549 550 556 567 ทุ่งอ้อหลวง 502 502 494 489 482 485 484 ต้นแก 495 483 480 486 487 475 485 รวม 5,851 5,819 5,828 5,815 5,816 5,815 5,813 อ้างอิง หารแก้ว หารแก้ว
วัดราษฎร์ภิรมย์วราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระสี่มุม อำเภอกำแพงแสน จังหวัดนครปฐม วัดราษฎร์ภิรมย์วราราม หรือชาวบ้านเรียกว่า วัดลาดปลาเค้า เริ่มสร้างวัดเมื่อ พ.ศ. 2494 ด้วยเหตุที่ว่าการบำเพ็ญบุญที่วัดสระสี่มุมนั้นเป็นระยะทางที่ไกล มีบ้านไผ่คอย ไผ่โทน ไผ่สงคราม เกาะไก่เถื่อน บ้านลาดหลวง บ้านปากกะท่า ต่อมานายตุ่น สระทองรอดและนายเอย สระทองเหยียด ได้ร่วมกันสร้างที่พักสงฆ์ ซึ่งสร้างจนถึง พ.ศ. 2506 นายเชิด ล้วนโค ได้ขออนุญาตสร้างวัด จนได้รับอนุญาตจากเจ้าคณะอำเภอกำแพงแสนเมื่อวันที่ 21 สิงหาคม พ.ศ. 2506 จึงได้ดำเนินก่อสร้างถาวรวัตถุ เสนาสนะ กุฏิ ศาลา มาตามลำดับ จากนั้นพระอธิการเผียนได้ขอวิสุงคามสีมาเมื่อ พ.ศ. 2520 และได้รับพระราชทานวิสุงคามสีมาเมื่อวันที่ 1 มีนาคม พ.ศ. 2520 เขตวิสุงคามสีมากว้าง 40 เมตร ยาว 40 เมตร และดำเนินสร้างโรงเรียน ช่วงแรกมุงสังกะสี ชาวบ้านยังได้นิมนต์พระภิกษุจากที่อื่นมาจำพรรษาทุกปี ในปัจจุบันได้มีการซื้อที่ดินเพิ่ม จนมีที่ดินเนื้อที่ 29 ไร่ 1 งาน 52 ตารางวา วัดได้จัดพิธีผูกพัทธสีมาเมื่อวันที่ 6–15 กุมภาพันธ์ พ.ศ. 2548 รายนามเจ้าอาวาส พระอธิการเผียน พ.ศ. 2520 พระใบฎีกา สง่า พ.ศ. 2533 พระครูวิธานสังฆการ (อารมณ์ สารโท) พ.ศ. 2535 อ้างอิง ราษฎร์ภิรมย์วราราม
วัดจันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคูบางหลวง อำเภอลาดหลุมแก้ว จังหวัดปทุมธานี มีที่ดินตั้งวัดเนื้อที่ 14 ไร่ 3 งาน 91 ตารางวา เป็นที่ราบลุ่มริมคลองบางเตย แต่เดิมพื้นที่ตั้งวัดราษฎรมีอาชีพทำนา ตามฤดูกาล ผลผลิตที่ได้นำไปขายให้พ่อค้าโดยทางเกวียนมาส่งขายกันบริเวณนี้ วัดจันทารามสร้างเมื่อ พ.ศ. 2367 โดยมีหม่อมเจ้าถนอมและคุณแม่จันทร์เป็นผู้สร้างในที่ดินของตน ต่อมาที่ดินตกเป็นของคุณพระวิชิตชลชัย กับคุณนายเสงี่ยม วิชิตชลชัย เนื้อที่ 50 ไร่เศษ และได้ถวายให้วัดเนื้อที่ 14 ไร่ 3 งาน 91 ตารางวา เมื่อสร้างวัดขึ้นมาขนานนามว่า วัดท่าข้าม ได้เปลี่ยนมาเป็น 'วัดจันทาราม' ภายหลัง ได้รับพระราชทานวิสุงคามสีมาครั้งหลังเมื่อวันที่ 12 มกราคม พ.ศ. 2522 เขตวิสุงคามสีมากว้าง 36 เมตร ยาว 50 เมตร ด้านการศึกษา ได้เปิดสอนพระปริยัติธรรมตั้งแต่ พ.ศ. 2478 ยังได้ให้ทางราชการเปิดโรงเรียนที่ดินของวัดด้วย อาคารเสนาสนะ ได้แก่ อุโบสถกว้าง 7 เมตร ยาว 23.6 เมตร สร้างเมื่อ พ.ศ. 2517 กุฏิสงฆ์จำนวน 5 หลัง ส่วนใหญ่เป็นอาคารไม้ หอสวดมนต์ ศาลาการเปรียญ ศาลาท่าน้ำ ปูชนียวัตถุมีพระประธานในอุโบสถนามว่า หลวงพ่อศาสดาน้อย หน้าตักกว้าง 1.59 เมตร สูง 1.80 เมตร สร้างด้วยโลหะ อ้างอิง จันทาราม
วัดคลองสอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองสอง อำเภอคลองหลวง จังหวัดปทุมธานี มีที่ดินตั้งวัดเนื้อที่ 8 ไร่ 2 งาน 20 ตารางวา วัดคลองสองเดิมได้ตั้งเป็นสำนักสงฆ์ชื่อว่า สำนักสงฆ์สังข์อ่ำ โดยมี คุณโยมทิม และโยมหนู สังข์อ่ำ เป็นผู้ริเริ่มก่อตั้งสำนักสงฆ์ ต่อมาตระกูลของฟ้าคารณได้ถวายที่ดินเป็นที่ตั้งวัดคลองสองจำนวนเนื้อที่ดินนั้น 6 ไร่ และทางวัดคลองสองได้บอกบุญแก่ชุมชนชาวคลองสองและญาติโยมผู้มีจิตศรัทธาได้ซื้อที่ดินเข้าวัดอีกเป็นจำนวน 2 ไร่ 2 งาน 20 ตารางวา ได้รับอนุญาตตั้งวัดเมื่อวันที่ 18 มีนาคม พ.ศ. 2519 ชื่อว่า 'วัดคลองสอง' ได้รับพระราชทานวิสุงคามสีมาเมื่อวันที่ 29 เมษายน พ.ศ. 2531 ได้รับพระราชทานวิสุงคามสีมาครั้งหลังเมื่อวันที่ 15 มกราคม พ.ศ. 2557 และมีการศึกษาเรียนนักธรรมตลอดพรรษา เสนาสนะภายในวัด ได้แก่ ศาลาการเปรียญ 1 หลัง กุฏิสงฆ์จำนวน 6 หลัง ศาลาบำเพ็ญกุศล 1 หลัง และ ฌาปนสถาน (เมรุ) 1 หลัง รายนามเจ้าอาวาส พระอธิการปัญญา สิริภทฺโท แต่งตั้งเมื่อ พ.ศ. 2519–2542 พระครูธรรมธรบุญมา ฐิตวฑฺฒโน แต่งตั้งเมื่อ พ.ศ 2543 พระครูโสภณปทุมาภรณ์ (รม ธมฺมรตโน) อ้างอิง คลองสอง
การลงคะแนนแบบเสียงเดียวโอนไม่ได้ (ย่อ SNTV) เป็นระบบการลงคะแนนที่ใช้ในเขตเลือกตั้งที่มีผู้แทนมากกว่าหนึ่งคน พรรคการเมืองสามารถส่งผู้สมัครมากกว่าหนึ่งคนเพื่อชิงที่นั่งทั้งหมดก็ได้ โดยใช้หลักการนับคะแนนคล้ายกับระบบแบ่งเขตคะแนนสูงสุด เว้นแต่ผู้ลงคะแนนเสียงมีเพียงเสียงเดียว ซึ่งต่างจากการลงคะแนนแบบยกชุด (block vote) ที่ผู้ลงคะแนนสามารถเลือกผู้สมัครได้หลายคน (หลายเสียง) การลงคะแนนแบบเสียงเดียวโอนไม่ได้นี้ ทำให้ได้จำนวนผู้แทนที่เป็นสัดส่วนกับคะแนนของผู้สมัครในระดับเขตเลือกตั้ง หรือเรียกว่า 'กึ่งสัดส่วน' (semi-proportional representation) การลงคะแนน ในการเลือกตั้งแบบนี้ ผู้มีสิทธิเลือกตั้งลงคะแนนเสียงเพียงเสียงเดียวให้กับผู้สมัครในเขตเลือกตั้งที่มีหลายที่นั่ง โดยผู้สมัครที่มีคะแนนสูงสุดตามลำดับเท่ากับจำนวนที่นั่งในเขตจะเป็นผู้ชนะ เช่น ในเขตเลือกตั้งที่มีสามที่นั่ง จะมีผู้สมัครสามคนได้รับคะแนนเสียงสูงสุดนั้นชนะการเลือกตั้ง การลงคะแนนระบบนี้สามารถใช้ได้กับผู้สมัครอิสระที่ไม่สังกัดพรรคการเมืองใด ตัวอย่าง ในกรณีเขตเลือกตั้งที่มีสามที่นั่ง และมีผู้สมัครห้าคน จากสามพรรคการเมือง คะแนน ผู้สมัคร พรรคการเมือง 819 ก X 1,804 ข Y 1,996 ค Z 1,999 ง Z 2,718 จ Y ในกรณีนี้ผู้สมัคร ค (พรรค Z) ง (พรรค Z) และ จ (พรรค Y) เป็นผู้มีคะแนนสูงสุดสามลำดับ แต่เมื่อทำการนับคะแนนเสียงเป็นรายพรรคการเมืองจะได้ผลลัพธ์ดังนี้ พรรคการเมือง คะแนน % ที่นั่ง (รวม 3) Y 4,522 48% 1 Z 3,995 43% 2 X 819 9% 0 จะเห็นได้ว่า พรรค Y มีคะแนนเสียงรวมมากกว่าพรรค Z แต่ได้ที่นั่งน้อยกว่าอันมีเหตุมาจากจำนวนคะแนนที่แบ่งกันในแต่ละผู้สมัคร หากพรรคการเมืองใดพยายามส่งผู้สมัครสามคนโดยหวังที่จะชนะทั้งสามที่นั่ง จะเป็นการทำให้คะแนนเสียงของผู้สนับสนุนพรรค Y และ Z นั้นแตกออกไปอีก (ภาวะเสียงแตก) ดังนั้นนาย ก จากพรรค X อาจจะชนะการเลือกตั้งแทนหนึ่งที่นั่งในขณะที่พรรค Y หรือ Z อาจจะมีที่นั่งน้อยลงหนึ่งที่นั่งแทนได้ อ้างอิง ส ส
วัดหนองปลาไหล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งกระพังโหม อำเภอกำแพงแสน จังหวัดนครปฐม มีเนื้อที่ 51 ไร่ 3 งาน 10 วา วัดหนองปลาไหลประกาศตั้งวัดเมื่อวันที่ 2 กุมภาพันธ์ พ.ศ. 2475 ได้รับพระราชทานวิสุงคามสีมาเมื่อวันที่ 14 มกราคม พ.ศ. 2488 ก่อตั้งโดยพระอาจารย์บุญ โดยใช้หมู่บ้านตั้งเป็นชื่อวัด ร่วมสร้างกับชาวบ้านที่อยู่ใกล้เคียง ได้แก่ นายสุ่น แร่กรูด, นายหยุ่น พลเดช, นายเอ สนจุ้ย, นายช้อน ศิริจำปา, นายมุ ศรีนวล, นายปุย แก่นแก้ว, นายหล้า ผากุมมา เป็นต้น ในการสร้างวัดครั้งแรกนั้นมุงด้วยแฝก ในอดีตชาวบ้านหนองปลาไหล เวลาทำบุญต้องมาทำบุญที่วัดลำเหย ระยะห่างประมาณ 5 กิโลเมตร ซึ่งอยู่ไกลสำหรับชาวบ้าน จึงได้นิมนต์พระอาจารย์บุญ ผากุมมา ซึ่งมีพื้นเพเป็นชาวหนองปลาไหล มาจำพรรษาที่วัดหนองปลาไหล แล้วได้รับบริจาคที่ดินจากนางพิม ผากุมมา ในปี พ.ศ. 2451 มีเนื้อที่ 52 ไร่เศษ รอบที่ดินเป็นคลองลำรางมีปลาไหลตามน้ำมาก ชาวบ้านเรียกว่า หนองปลาไหล ต่อมาเมื่อสร้างวัดจึงใช้ชื่อนี้ ต่อมาเมื่อ พ.ศ. 2553 คุณโยมใบบุญ แซ่ตั้ง ได้ถวายที่ดินเพิ่มอีก 5 ไร่ ทางวัดได้จัดการโดยให้ปลูกป่าต้นยางพาราจัดสวนสาธารณประโยชน์ เมื่อ พ.ศ. 2471 เนื่องจากในการสร้างวัดครั้งแรกได้มุงแฝก วัดจึงเกิดเพลิงไหม้ และเกิดเพลิงไหม้อีกครั้งเมื่อ พ.ศ. 2489 รายนามเจ้าอาวาส พระอธิการบุญ พ.ศ. 2475 พระครูพรหมสุทธิ พ.ศ. 2480 พระครูโกศลนวกิจ พ.ศ. 2513 พระครูวิมลจินดากร พ.ศ. 2544 อ้างอิง หนองปลาไหล
วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนแก้ว อำเภอนครชัยศรี จังหวัดนครปฐม ในอดีตวัดสว่างอารมณ์เป็นวัดร้าง จนต่อมาหลวงพ่อเพี้ยน ที่ขณะนั้นเป็นสามเณรอยู่ที่วัดตุ๊กตา ได้ออกธุดงค์แสวงหาความรู้ ไปตามสถานที่ต่าง ๆ ศึกษาเล่าเรียนวิชาจากเจ้าอาวาส ชื่อดังหลายรูป และกลับไปบวชเป็นพระที่วัดตุ๊กตาอีกครั้ง หลวงพ่อเพี้ยนขณะดำรงตำแหน่งเจ้าคณะตำบลขุนแก้ว เห็นว่าวัดร้างแห่งนี้น่าจะมีพระสงฆ์เข้าไปอยู่ถาวร จึงมอบหมายให้ หลวงพ่อแป๊ะ ไปรักษาการเจ้าอาวาสวัด และเริ่มบูรณะให้เป็นวัด หลวงพ่อแป๊ะถือจอบถือเสียมขุดดินทำถนนเข้าวัดด้วยตนเอง ชาวบ้านเห็นจึงพากันมาช่วยกัน ในช่วงแรกยังไม่มีถาวรวัตถุอะไร มีเพียงกุฏิเก่า ๆ ก่อด้วยอิฐ จากนั้นได้บูรณะสร้างศาลา สร้างโบสถ์ จากนั้นหลวงพ่อแป๊ะได้พัฒนามาอย่างต่อเนื่อง เดิมวัดมีเนื้อที่ 4 ไร่ 3 งาน 20 วา มีผู้ศรัทธาซื้อที่ดินถวายวัด 10 ไร่ 3 งาน 79 วา ผู้ศรัทธาได้สร้างกุฏิถวาย 3 หลัง ต่อมาเมื่อ พ.ศ. 2508 มีผู้ศรัทธาซื้อที่ดินถวายอีก 9 ไร่ 80 วา ในปี พ.ศ. 2510 คณะผู้ศรัทธาถวายกุฏิอีก 1 หลัง ขณะนี้มีกุฏิ 7 หลัง ส่วนที่ดินวัดรวมในปัจจุบันมีพื้นที่ 30 ไร่เศษ ปัจจุบันมี พระครูยติธรรมานุยุต (สมทรง ธมฺมทินฺโน) หรือหลวงพ่อแป๊ะ เป็นเจ้าอาวาส เป็นพระที่ปฏิบัติดีปฏิบัติชอบ ได้รับการยกย่องว่าเป็นพระเกจิอาจารย์ในระดับแนวหน้า ท่านให้การช่วยเหลือชุมชนและสังคมด้านต่าง ๆ ทำให้มีลูกศิษย์ให้ความศรัทธาทั่วประเทศ เช่น มอบทุนการศึกษา ให้แก่บุตรธิดาในโรงเรียนต่าง ๆ และสงเคราะห์การกุศลต่างๆ เช่น มูลนิธิ โรงเรียน โรงพยาบาล วัดวาอารามต่าง ๆ ด้านวัตถุมงคลที่หลวงพ่อแป๊ะสร้าง ได้รับความนิยมจากนักสะสมอย่างมาก อ้างอิง สว่างอารมณ์
วัดอรัญญิการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามง่าม อำเภอดอนตูม จังหวัดนครปฐม มีเนื้อที่ตั้งวัด 39 ไร่ 73 ตารางวา มีเนื้อที่ธรณีสงฆ์ 39 ไร่ 39 ตารางวา วัดอรัญญิการาม หรือเดิมชื่อ วัดสามง่าม สร้างขึ้นโดยหลวงพ่อแดงร่วมกับชาวบ้านสมัยนั้น หลวงพ่อแดงนี้เป็นลุงของหลวงพ่อเต๋ คงทอง เดิมท่านเป็นพระบวชที่วัดกาหลง จังหวัดสมุทรสาคร ได้เอาหลวงพ่อเต๋ ขณะนั้นเป็นเด็กไปอยู่ด้วย แล้วมาสร้างวัดที่บริเวณวัดดอนตูมในปัจจุบัน ซึ่งเป็นเมืองร้างเก่าแก่สมัยโบราณ แต่เมื่อสร้างวัดได้ 3 ปี ประสบอุปสรรคมาก เนื่องจากอยู่ห่างไกลชุมชนและชาวบ้านไปมาไม่สะดวก ท่านจึงออกมาสร้างวัดขึ้นใหม่ที่บริเวณบ้านสามง่าม อันเป็นที่ตั้งวัดในปัจจุบัน บริเวณนี้เรียกสามง่านเพราะเดิมเป็นที่ตั้งโรงหีบอ้อยของเจ๊กไป๋ มีคลองแจงงามและคลองทุ่งรางทอง มาเชื่อมติดต่อกันเป็น 3 ง่าม แต่เมื่อโรงหีบอ้อยของเจ๊กไป๋ถูกโจรปล้นและเจ๊กไป๋ถูกโจรฆ่าตาย ที่ดินได้ร้างขาดคนดูแลลูกสาวเจ๊กไป๋จึงยกที่ดินให้แก่หลวงพ่อแดง เพื่อทำการสร้างวัด โดยได้สร้างวัดขึ้นเมื่อ พ.ศ. 2447 ได้รับพระราชทานวิสุงคามสีมาเมื่อ พ.ศ. 2451 ในชื่อ 'วัดอรัญญิการาม' ต่อมา พ.ศ. 2453 หลวงพ่อแดงได้จัดงานผูกพัทธสีมาฝังลูกนิมิตโบสถ์หลังแรกขึ้น วัดมีเกจิอาจารย์คือ หลวงพ่อแย้ม ฐายุตโต ท่านมีวิชาอาคมที่เลื่องลือ โด่งดังไปทั่วทุกสารทิศทั้งในและต่างประเทศ ท่านได้รับการยอมรับยกย่อง เกียรติคุณด้านวัตถุมงคลที่ศักดิ์สิทธิ์ เช่น ตะกรุดหน้าผากเสือ ตะกรุดโทน เบี้ยแก้ และที่โด่งดังมากคือ กุมารทอง อ้างอิง อรัญญิการาม
วัดป่าเจริญราช เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี ได้รับแต่งตั้งเป็นสำนักปฏิบัติธรรมประจำจังหวัดปทุมธานีแห่งที่ 13 ให้เป็นศูนย์ปฏิบัติวิปัสสนากรรมฐาน ตั้งอยู่บนเนื้อที่กว่า 92 ไร่ เมื่อวันที่ 25 พฤษภาคม พ.ศ. 2544 พระครูปลัดวีระนนท์ วีรนนฺโท ร่วมกับพุทธศาสนิกชนและผู้มีจิตศรัทธา เริ่มสร้างสถานปฏิบัติธรรม ชื่อ ธรรมสถานวิมลธรรม โดยความอนุเคราะห์ของญาติธรรมท่านหนึ่งให้ใช้ประโยชน์ที่ดินเป็นการชั่วคราวจำนวน 2 ไร่ บริเวณใกล้กับหมู่บ้านเกษียณเกษตร คลอง 11 ตำบลบึงทองหลาง อำเภอลำลูกกา จังหวัดปทุมธานี ในระยะเริ่มต้นได้มีการปรับพื้นที่ ขุดบ่อน้ำ และก่อสร้างศาลาปฏิบัติธรรมชั่วคราว รวมไปถึงการก่อสร้างที่พักของพระภิกษุ โรงครัว ห้องน้ำ และปลูกต้นไม้ให้ร่มเงา ต่อมาเมื่อปี พ.ศ. 2545 ได้รับอนุมัติจากเจ้าคณะจังหวัดปทุมธานี อนุญาตให้จัดตั้งเป็น สำนักสงฆ์วิมลธรรม และเมื่อวันที่ 15 สิงหาคม พ.ศ. 2551 มหาเถรสมาคมได้มีประกาศสำนักงานพระพุทธศาสนาให้จัดตั้งเป็นวัดขึ้นในพระพุทธศาสนา ชื่อว่า 'วัดป่าเจริญราช' ทั้งยังให้เป็นสำนักปฏิบัติธรรม จังหวัดปทุมธานี แห่งที่ 13 ภายในวัดมีเสนาสนะและสิ่งปลูกสร้างต่าง ๆ รวม 83 หลัง ปัจจุบันมีพระครูปทุมภาวนาจารย์ หรือพระครูปลัดวีระนนท์ วีรนนฺโท เป็นเจ้าอาวาส จากข้อมูลเมื่อ พ.ศ. 2563 มีพระสงฆ์ 16 รูป สามเณร 1 รูป อ้างอิง ป่าเจริญราช
วัดปัญจบูรพาจารย์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองสาม อำเภอคลองหลวง จังหวัดปทุมธานี วัดปัญจบูรพาจารย์ หรือ วัดป่าห้าพระองค์ ตั้งเป็นวัดเมื่อวันที่ 18 ตุลาคม พ.ศ. 2562 โดยมีพระครูปลัดณเชษฐพงษ์ สิริว์โส (จันทสิทธิ์) เป็นผู้ริเริ่มสร้างวัด ท่านได้ศึกษาประวัติของพระอริยเจ้า 5 องค์ มีหลวงปู่บุญมา ฐิตเปโม, หลวงปู่วัน อุตฺตโม, หลวงปู่จวน กุลเชฏโฐ, หลวงปู่สิงฆ์ทอง ธมฺมวโร และหลวงปู่สุพัฒน์ สุขกาโม ซึ่งทั้ง 5 ล้วนแล้วแต่เป็นพระเกจิชื่อดังลูกศิษย์ของหลวงปู่มั่น ภูริทตฺโต ทั้ง 5 ละสังขารทิ้งธาตุทิ้งขันธ์ ด้วยอุบัติเหตุเครื่องบินตก ณ ทุ่งรังสิต มีข้าราชการระดับสูงของกระทรวงรอดชีวิต 1 คน คือ นายสมพร กลิ่นพงษา ผู้ว่าราชการจังหวัดนครพนมสมัยนั้น ท่านจึงได้เดินทางมาตรวจสอบและไต่ถามโยมที่ทำนาอยู่ในละแวกนั้น ในที่สุดก็ได้รับการบอกเล่าจาก โยมสงวน พิณนอก และ โยมจันทร์แรม โพธิสุวรรณ สองสามีภรรยา ผู้เช่าที่ดินทำนา ว่าเป็นที่ดินของทายาทในราชนิกุล (ไม่ได้เอ่ยนาม) โยมสงวนและโยมจันทร์แรมได้แนะนำให้ไปพบกับทนายความผู้ดูแลทรัพย์สินของกองมรดกประจำตระกูล ทำเรื่องสร้างมหาเจดีย์ปัญจบูรพาจารย์ไปยังกองมรดกของทายาทในราชนิกุล เมื่อได้รับอนุญาตจากเจ้าของที่ ได้ริเริ่มปลูกสร้างกุฏิ หลังคามุงด้วยฟาง พระอาจารย์มหารังสรรค์ สญฺญโม ได้ตั้งชื่อวัดว่า 'วัดปัญจบูรพาจารย์' และได้พัฒนาจนตั้งเป็นวัดเมื่อ พ.ศ. 2562 วัดมีรูปปั้นหลวงปู่มั่นขนาดใหญ่ อ้างอิง ปัญจบูรพาจารย์
วัดสมานรัตนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมแม่น้ำบางปะกง ในตำบลบางแก้ว อำเภอเมืองฉะเชิงเทรา จังหวัดฉะเชิงเทรา มีเนื้อที่ ตามหน้าโฉนดที่ตั้งวัด 26 ไร่ 3 งาน 50 ตารางวา (ที่ดินนอกวัดไม่มี) วัดตั้งอยู่ในตำแหน่งฮวงจุ้ยมงคล (ถุงเงินถุงทอง) ครอบครัวท่านขุนสมานจีนประชา (เดิมชื่อจ๋าย) เมื่อท่านขุนสมานจีนประชาถึงแก่กรรมแล้ว ภรรยาทั้ง 2 ของท่านขุนสมานจีนประชา นางทิม สืบสมาน และ นางผ่อง สืบสมาน (เพิ่มนคร) พร้อมด้วย นางยี่สุ่น มีความศรัทธาคิดจะสร้างวัดเพื่ออุทิศส่วนกุศลให้สามีผู้ล่วงลับ จึงได้ดำเนินการสร้างวัด ปรากฏตามหลักฐาน เมื่อ พ.ศ. 2422 เมื่อสร้างวัดเสร็จเรียบร้อยแล้ว จึงได้ตั้งชื่อวัดว่า วัดใหม่ขุนสมานเพิ่มนคร แต่เดิมเป็นฝ่ายมหานิกาย แต่ปกครองไม่นานนัก ผู้สร้างวัดได้ถวายพระในคณะธรรมยุตมีพระครูศิริปัญญามุนี (อ่อน เทวนิโพ) เป็นประธานสงฆ์ในการรับถวาย ต่อมาสมเด็จพระมหาสมณเจ้า กรมพระยาวชิรญาณวโรรสเสด็จออกตรวจสังฆมณฑลทางเรือตามลำแม่น้ำบางปะกง พระองค์ทรงเห็นป้ายชื่อวัดว่าไม่สอดคล้องกับตำบลไผ่แสวก จึงทรงตั้งชื่อเสียใหม่ว่า วัดไผ่แสวก เพื่อให้สอดคล้องกับตำบล แต่เมื่อทางราชการได้ยุบตำบลไผ่แสวกไปรวมกับตำบลบางแก้ว พระเถระผู้ใหญ่พร้อมด้วยภิกษุสามเณรชาวบ้านอุบาสกอุบาสิกาต่างก็มีความเห็นพ้องกันว่าสมควรที่จะเปลี่ยนชื่อวัดเสียใหม่ เป็น 'วัดสมานรัตนาราม' ให้มีชื่อคำว่า สมาน เพราะเป็นตระกูลที่สร้างวัดและคำว่าแก้ว เพื่อให้สอดคล้องกับตำบล ภายในเป็นที่ประดิษฐานของพระพิฆเนศปางนอนเสวยสุข องค์ใหญ่ที่สุดในประเทศไทย เจ้าแม่กวนอิมปางประทานบุตรที่ใหญ่ที่สุดในประเทศไทย มีเทวรูปพระพรหม 4 หน้าขนาดใหญ่ พระราหู และยังมีศาลาปฏิบัติธรรม Wat Saman Rattanaram,Chachoengsao,Thailand (70).พระพิฆเนศองค์ใหญ่ Wat Saman Rattanaram,Chachoengsao,Thailand (3).รูปเหมือน ขุนสมานจีนประชา Wat Saman Rattanaram,Chachoengsao,Thailand (96).พระธาตุอินทร์แขวนจำลอง Wat Saman Rattanaram,Chachoengsao,Thailand (78).พระพรหม รายนามเจ้าอาวาส พระสมุห์ทัด สุวัณโณ พระสุชิต สุชิโต พระครูอนันตธรรมรัต (อนันต์ อติลาโภ) พระสมุห์เอี่ยม (เอี่ยมบุญเลอ) พระครูสุทธาภิมุข (ผิน สุทธาภิมุโข สิทธิโกศล) พระราชวชิรประชานาถ (ไพรัตน์ ปญญาธโร) เจ้าคณะจังหวัดฉะเชิงเทรา (ธ) อ้างอิง สมานรัตนาราม สมานรัตนาราม
วัดม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวตะพาน อำเภอวิเศษชัยชาญ จังหวัดอ่างทอง เดิมวัดม่วงเป็นวัดร้างเก่าแก่ สันนิษฐานว่าร้างในสมัยกรุงศรีอยุธยาตอนปลาย ในสมัยที่แขวงเมืองวิเศษชัยชาญเป็นเมืองหน้าด่าน มีความเจริญรุ่งเรืองมาก ต่อมาเมื่อครั้งกรุงศรีอยุทธยาต้องเสียกรุงให้แก่พม่า ทำให้กลายเป็นวัดร้าง เหลือแต่เนินดินและพระพุทธรูปศักดิสิทธิ์หินศิลาแลงสีขาวปรกหักพังมีนามว่า ขาว โผล่อยู่เหนือเดินดินครึ่งองค์ ซึ่งต่อมาหลวงพ่อเกษม อาจารสุโภ ได้หล่อปั้นด้วยเนื้อปูนหุ้มให้เต็มองค์ ภายหลังท่านพระคูวิบูลอาจารคุณ (หลวงพ่อเกษม อาจารสุโภ) ได้มาปักกลดธุงดงค์ เห็นว่าบริเวณนี้เคยเป็นวัดร้าง น่าปฏิบัติธรรม แต่ขณะปฏิบัติธรรม ได้ปรากฏนิมิต เห็นองค์หลวงปู่ขาวและหลวงปู่แดง มาบอกว่าให้ท่านได้ช่วยก่อสร้างวัดม่วงขึ้นมาใหม่ จน พ.ศ. 2526 ท่านพระครูวิบูลอาจารคุณ ได้มีการเริ่มบูรณะและได้สร้างเสนาสนะต่าง ๆ ขึ้น โดยได้รับการบริจาค ทั้งเงินทำบุญ และทำบุญด้วยแรงงาน ร่วมกันดำเนินงานในการก่อสร้าง จนกระทั่งวันที่ 6 สิงหาคม พ.ศ. 2527 กระทรวงศึกษาธิการ จึงได้มีการประกาศยกฐานะให้วัดม่วง ซึ่งเคยเป็นวัดร้างให้เป็นวัดที่มีพระสงฆ์ เมื่อวันที่ 24 ตุลาคม พ.ศ. 2527 ได้มีการแต่งตั้งท่านพระครูวิบูลอาจารคุณเป็นเจ้าอาวาสวัดม่วง วัดได้รับพระราชทานวิสุงคามสีมา เมื่อวันที่ 12 กันยายน พ.ศ. 2529 จุดเด่นของวัด คือ พระพุทธมหานวมินทรศากยมุนีศรีวิเศษชัยชาญ หรือ หลวงพ่อใหญ่ พระพุทธรูปองค์ใหญ่ที่สุดในโลก ซึ่งเป็นพระพุทธรูปปางมารวิชัย ขนาดหน้าตักกว้าง 63 เมตร สูง 95 เมตร ประดิษฐานอยุ่กลางแจ้ง อุโบสถล้อมรอบด้วยกลีบบัวสีชมพูขนาดใหญ่ที่สุดในโลก วิหารแก้วชั้นล่าง เป็นพิพิธภัณฑ์วัตถุมงคลและ วัตถุโบราณ ภายในมีรูปปั้นเกจิอาจารย์ชื่อดังทั่วประเทศ ชั้นบน ประดิษฐานพระพุทธรูปศักดิ์สิทธิ์ปางมารวิชัยแบบสุโขทัย เทหล่อด้วยเนื้อเงินแท้บริสุทธิ์ บริเวณวัด มีรูปปั้นแสดงแดนนรก แดนสวรรค์ แดนเทพเจ้าไทย และแดนเทพเจ้าจีน มีรูปปั้นแสดงเหตุการณ์ในประวัติาสตร์เกี่ยวกับส่งคราม ไทย-พม่า ด้านหลังมีวังมัจฉา อ้างอิง ม่วง
ประเทศบรูไน หรือชื่ออย่างเป็นทางการว่า บรูไนดารุสซาลาม เข้าร่วมการแข่งขัน โอลิมปิกฤดูร้อน 2020 ที่โตเกียว เดิมกำหนดจัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 8 ที่ประเทศบรูไนเข้าร่วมการแข่งขันกีฬาโอลิมปิกฤดูร้อน นับตั้งแต่ครั้งแรกในโอลิมปิกฤดูร้อน 1988 บรูไนไม่ได้ลงทะเบียนนักกีฬาเลยในการแข่งขัน 2 ครั้ง ได้แก่ปี 1992 ที่บาร์เซโลนา และปี 2008 ที่ปักกิ่ง จำนวนนักกีฬา จำนวนนักกีฬาในการแข่งขันครั้งนี้ ประเทศบรูไนส่งนักกีฬา 1 คน เข้าแข่งขันในกีฬากรีฑา และว่ายน้ำ คนละชนิดกีฬา กีฬา ชาย หญิง รวม กรีฑา 1 0 1 ว่ายน้ำ 1 0 1 รวม 2 0 2 กรีฑา บรูไนได้รับสิทธิ์เข้าร่วมการแข่งขันระดับสากลจากเวิลด์แอธเลติก เพื่อส่งนักกรีฑาชายไปแข่งขันโอลิมปิก ;ประเภทลู่และถนน นักกีฬา รายการ ฮีท รอบรองฯ ชิงชนะเลิศ ผล อันดับ ผล อันดับ ผล อันดับ โมห์ด นัวร์ ฟีร์ดัวส์ อาร์-ราซิด 200 เมตร ชาย 21.83 7 ไม่ได้ผ่านเข้ารอบ ว่ายน้ำ บรูไนได้รับคำเชิญจาก FINA ให้ส่งนักว่ายน้ำชายอันดับสูงสุดในประเภทบุคคลของตนไปแข่งขันโอลิมปิก โดยใช้ระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ มูฮัมมัด ไอซา อาหมัด กบ 100 เมตร ชาย 1:08.65 47 ไม่ได้ผ่านเข้ารอบ อ้างอิง 2020 บรูไน
ประเทศกาบูเวร์ดี เข้าร่วมการแข่งขันกีฬาโอลิมปิกฤดูร้อน 2020 ที่โตเกียว โดยเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ซึ่งถือเป็นครั้งที่ 7 ที่ประเทศนี้เข้าร่วมการแข่งขันกีฬาโอลิมปิก นับตั้งแต่เปิดตัวครั้งแรกในปี 1996 จำนวนนักกีฬา กีฬา ชาย หญิง รวม กรีฑา 1 0 1 มวยสากลสมัครเล่น 1 0 1 ยิมนาสติก 0 1 1 ยูโด 0 1 1 ว่ายน้ำ 1 1 2 รวม 3 3 6 กรีฑา กาบูเวร์ดีได้รับสิทธิ์เข้าร่วมการแข่งขันระดับสากลจากเวิลด์แอธเลติก เพื่อส่งนักกีฬาชายไปแข่งขันกีฬาโอลิมปิก ;ประเภทลู่และลาน นักกีฬา รายการ ฮีท รอบรองฯ ชิงชนะเลิศ ผล อันดับ ผล อันดับ ผล อันดับ จอร์ดิน แอนดราเด ข้ามรั้ว 400 เมตร ชาย 50.64 7 ไม่ได้ผ่านเข้ารอบ มวยสากลสมัครเล่น กาบูเวร์ดีได้รับคำเชิญจากคณะกรรมาธิการไตรภาคีและกลุ่มเฉพาะกิจมวยสากลของ IOC ให้ส่งดาเนียล ดาวิด วาเรลา เดอ ปิน่า นักมวยรุ่นฟลายเวทชายไปแข่งขันโอลิมปิก นักกีฬา รายการ/รุ่น 32 คน 16 คน ก่อนรองฯ รอบรองฯ ชิงชนะเลิศ คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ ดาเนียล วาเรลา เดอ ปิน่า ฟลายเวทชาย แพ้ 0–5 ไม่ได้ผ่านเข้ารอบ ยิมนาสติก ;ลีลา กาบูเวร์ดีได้รับคำเชิญจากคณะกรรมาธิการไตรภาคีให้ส่งนักยิมนาสติกลีลาประเภทบุคคลรวมอุปกรณ์ไปแข่งขันโอลิมปิก นักกีฬา รายการ คัดเลือก ชิงชนะเลิศ ห่วง ลูก คลับ ริบบิ้น รวม อันดับ ห่วง ลูก คลับ ริบบิ้น รวม อันดับ มาร์เซีย โลเปส บุคคลรวมอุปกรณ์ 7.550 13.200 12.550 9.550 42.850 26 ไม่ได้ผ่านเข้ารอบ ยูโด กาบูเวร์ดีผ่านเข้ารอบการแข่งขันยูโดประเภทหญิงรุ่นครึ่งมิดเดิลเวท (63 กก.) ในการแข่งขันครั้งนี้ แซนดรีน บิลเลียต นักกีฬายูโดจากแอฟริกาได้รับเลือกให้เข้าแข่งขันในทวีปแอฟริกาในฐานะนักกีฬายูโดอันดับหนึ่งของประเทศนอกเหนือจากตำแหน่งที่ผ่านการคัดเลือกโดยตรงในรายชื่อการจัดอันดับโลกของ IJF เมื่อวันที่ 28 มิถุนายน 2021 นักกีฬา รายการ/รุ่น 32 คน 16 คน ก่อนรองฯ รอบรองฯ แก้ตัว ชิงชนะเลิศ/ คู่แข่งผล คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ แซนดรีน บิลเลียต 63 กก. หญิง ชนะ 10–00 แพ้ 00–01 ไม่ได้ผ่านเข้ารอบ ว่ายน้ำ เป็นครั้งแรกในประวัติศาสตร์ที่กาบูเวร์ดีได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ ทรอย พินา ฟรีสไตล์ 50 เมตร ชาย 25.97 58 ไม่ได้ผ่านเข้ารอบ เจย์ลา พินา กบ 100 เมตร หญิง 1:16.96 40 ไม่ได้ผ่านเข้ารอบ อ้างอิง 2020 กาบูเวร์ดี
ประเทศติมอร์-เลสเต เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันโอลิมปิกฤดูร้อนเป็นครั้งที่ 5 ของประเทศ จำนวนนักกีฬา จำนวนนักกีฬาในแต่ละชนิดกีฬามีดังต่อไปนี้ กีฬา ชาย หญิง รวม กรีฑา 1 0 1 ว่ายน้ำ 1 1 2 รวม 2 1 3 กรีฑา ติมอร์-เลสเตได้รับสิทธิ์จากสหพันธ์กรีฑาโลกในการส่งนักกรีฑาชายเข้าร่วมการแข่งขันกีฬาโอลิมปิก ;ประเภทลู่และถนน นักกีฬา รายการ ฮีท รอบรองฯ ชิงชนะเลิศ ผล อันดับ ผล อันดับ ผล อันดับ เฟลิสเบร์โต้ เดอ ดีส 1,500 เมตร ชาย 3:51.03 16 ไม่ได้ผ่านเข้ารอบ ว่ายน้ำ ติมอร์-เลสเตได้รับคำเชิญจาก FINA ให้ส่งนักว่ายน้ำอันดับต้นๆ 2 คน (เพศละ 1 คน) ในรายการประเภทบุคคลของตนไปแข่งขันโอลิมปิก โดยใช้ระบบคะแนนของ FINA เมื่อวันที่ 28 มิถุนายน พ.ศ. 2564 ซึ่งถือเป็นการเปิดตัวกีฬาชนิดนี้ของประเทศ นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ โคเซ ดา ซิลวา วีเอกัส ฟรีสไตล์ 50 เมตร ชาย 28.59 72 ไม่ได้ผ่านเข้ารอบ อิเมลด้า ซิเมเนส ฟรีสไตล์ 50 เมตร หญิง 32.89 78 ไม่ได้ผ่านเข้ารอบ อ้างอิง 2020 ติมอร์-เลสเต
ประเทศกินี เข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 12 ที่ประเทศเข้าร่วมการแข่งขันกีฬาโอลิมปิกฤดูร้อน นับตั้งแต่การเข้าร่วมครั้งแรกในปี 1968 กินีล้มเหลในการเข้าร่วมแข่งขันกีฬาโอลิมปิกฤดูร้อน 1972 ที่มิวนิก และในที่สุดก็เข้าร่วมกับประเทศอื่นๆ ในแอฟริกาในการคว่ำบาตรโอลิมปิกฤดูร้อน 1976 ที่มอนทรีออล เมื่อวันที่ 22 กรกฎาคม ซึ่งเป็นวันก่อนพิธีเปิด กินีประกาศว่าจะถอนตัวจากการแข่งขันเนื่องจากความกังวลเกี่ยวกับโควิด-19 แต่ต่อมาได้เปลี่ยนใจ จำนวนนักกีฬา กีฬา ชาย หญิง รวม กรีฑา 0 1 1 ยูโด 1 0 1 ว่ายน้ำ 1 1 2 มวยปล้ำ 0 1 1 รวม 2 3 5 กรีฑา กินีได้รับสิทธิ์สากลจากเวิลด์แอธเลติก เพื่อส่งนักกรีฑาหญิงไปแข่งขันกีฬาโอลิมปิก ;ประเภทลู่และลาน นักกีฬา รายการ เบื้องต้น ฮีท รอบรองฯ ชิงชนะเลิศ ผล อันดับ ผล อันดับ ผล อันดับ ผล อันดับ ไอซาตา ดีน คอนเต้ 100 เมตร หญิง 12.43 PB 7 ไม่ได้ผ่านเข้ารอบ ยูโด กินีได้รับคำเชิญจากคณะกรรมาธิการไตรภาคีและสหพันธ์ยูโดนานาชาติให้ส่ง มามาดู ซัมบา บาห์ ในรุ่นไลท์เวทชาย (73 กก.) ไปแข่งขันโอลิมปิก นักกีฬา รายการ/รุ่น 64 คน 32 คน 16 คน ก่อนรองฯ รอบรองฯ แก้ตัว ชิงชนะเลิศ/ คู่แข่งผล คู่แข่งผล คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ มามาดู ซัมบา บาห์ 73 กก. ชาย แพ้ 00–10 ไม่ได้ผ่านเข้ารอบ ว่ายน้ำ กินีได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ มามาดู บาห์ ฟรีสไตล์ 50 เมตร ชาย 26.52 61 ไม่ได้ผ่านเข้ารอบ มาริอามา ตูเร่ กบ 100 เมตร หญิง ไม่ได้ผ่านเข้ารอบ มวยปล้ำ เป็นครั้งแรกนับตั้งแต่โซล 1988 กินีได้นักมวยปล้ำ 1 คนที่มีคุณสมบัติผ่านเข้ารอบการแข่งขันโอลิมปิกในประเภทฟรีสไตล์หญิง 57 กก. โดยผ่านเข้าสู่รอบ 2 อันดับแรกของการแข่งขันรอบคัดเลือกแอฟริกาและโอเชียเนีย 2021 ที่เมืองฮัมมาเมต ประเทศตูนิเซีย ;ฟรีสไตล์ นักกีฬา รายการ/รุ่น 16 คน ก่อนรองฯ รอบรองฯ แก้ตัว ชิงชนะเลิศ/ คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ ฟาตูมาตา คามาร่า 57 กก. หญิง แพ้ 1–3 PP ผ่านเข้ารอบแก้ตัว แพ้ 0–4 ST ไม่ได้ผ่านเข้ารอบ 12 อ้างอิง 2020 กินี
ประเทศมาดากัสการ์ เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันกีฬาโอลิมปิกครั้งที่ 13 ของประเทศ นับตั้งแต่เปิดตัวครั้งแรกในปี 1964 นักกีฬาจากประเทศมาดากัสการ์ 6 คนได้รับคัดเลือกให้เข้าร่วมการแข่งขัน โดยแข่งขันใน 4 ชนิดกีฬา ดามิเอลลา โนเมนจานาฮารี และ เอริก อันดรีอันต์ซีโตเฮย์น่า ได้รับเลือกให้เป็นผู้เชิญธงชาติมาดากัสการ์ระหว่างขบวนพาเหรดแห่งชาติในพิธีเปิด ไม่มีนักกีฬาชาวมาดากัสการ์เข้าร่วมในพิธีปิด จำนวนนักกีฬา จำนวนนักกีฬาในแต่ละชนิดกีฬามีดังต่อไปนี้ กีฬา ชาย หญิง รวม กรีฑา 1 0 1 ยูโด 0 1 1 ว่ายน้ำ 1 1 2 ยกน้ำหนัก 2 0 2 รวม 4 2 6 กรีฑา มาดากัสการ์ได้รับสิทธิ์สากลจากเวิลด์แอธเลติก เพื่อส่งนักกรีฑาชายไปแข่งขันกีฬาโอลิมปิก โทดิโซอา ราเบียริสัน เข้าเส้นชัยเป็นอันดับที่ 8 ในการแข่งขันวิ่ง 400 เมตร ชาย ด้วยเวลา 48.40 วินาที ซึ่งถือเป็นเวลาที่ดีที่สุดของฤดูกาล แต่ช้ากว่าสถิติส่วนตัวของเขาเพียง 1.6 วินาที และไม่สามารถผ่านเข้ารอบต่อไปได้ ;ประเภทลู่และถนน ;ชาย นักกีฬา รายการ ฮีท รอบรองฯ ชิงชนะเลิศ ผล อันดับ ผล อันดับ ผล อันดับ โทดิโซอา ราเบียริสัน 400 เมตร ชาย 48.40 SB 8 ไม่ได้ผ่านเข้ารอบ ยูโด มาดากัสการ์ผ่านการคัดเลือกนักยูโด 1 คนในรุ่นฮาล์ฟมิดเดิลเวทหญิง (63 กก.) ในการแข่งขันครั้งนี้ ดามิเอลลา โนเมนจานาฮารี ได้รับเลือกจากทวีปแอฟริกาให้เป็นนักยูโดอันดับสูงสุดของประเทศนอกเหนือจากตำแหน่งที่ผ่านการคัดเลือกโดยตรงในรายชื่อการจัดอันดับโลกของ IJF เมื่อวันที่ 28 มิถุนายน 2021 นักกีฬา รายการ/รุ่น 32 คน 16 คน ก่อนรองฯ รอบรองฯ แก้ตัว ชิงชนะเลิศ/ คู่แข่งผล คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ ดามิเอลลา โนเมนจานาฮารี 63 กก. หญิง แพ้ 00–01 ไม่ได้ผ่านเข้ารอบ ว่ายน้ำ มาดากัสการ์ได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ เฮริเนียโว ราโซลอนฌาโตโว กรรเชียง 100 เมตร ชาย 59.81 40 ไม่ได้ผ่านเข้ารอบ เทียนา ราบาริโยนา ฟรีสไตล์ 400 เมตร หญิง 4:28.41 23 ไม่ได้ผ่านเข้ารอบ ยกน้ำหนัก มาดากัสการ์ส่งนักยกน้ำหนัก 2 คนเข้าแข่งขันโอลิมปิก พี่น้อง เอริก อันดรีอันต์ซีโตเฮย์น่า (61 กก. ชาย) และ โตโยนิรินา อันดรีอันต์ซีโตเฮย์น่า (67 กก. ชาย) ทั้งคู่ครองตำแหน่งสูงสุดในกลุ่มนักยกน้ำหนักโซนแอฟริกาในรุ่นน้ำหนักของตนเองตามการจัดอันดับความแน่นอนรายทวีปของ IWF ในการแข่งขันกีฬาโอลิมปิก โตโยนิรินา อันดรีอันต์ซีโตเฮย์น่า จบอันดับที่ 11 ในการแข่งขันรุ่นน้ำหนักไม่เกิน 67 กิโลกรัม ชาย โดยยกน้ำหนักได้ 130 กิโลกรัม ในท่าสแนตช์ และ 155 กิโลกรัม ในท่าคลีนแอนด์เจิร์ก ทำให้มีน้ำหนักรวม 285 กิโลกรัม เอริก อันดรีอันต์ซีโตเฮย์น่า ยกน้ำหนักได้ 114 กิโลกรัม ในท่าสแนตช์และ 150 กิโลกรัม ในท่าคลีนแอนด์เจิร์ก ทำให้มีน้ำหนักรวม 264 กิโลกรัม จบการแข่งขันในตำแหน่งเดียวกับเพื่อนร่วมทีม อันดรีอันต์ซีโตเฮย์น่า ในการแข่งขันรุ่นน้ำหนักไม่เกิน 61 กิโลกรัม ชาย นักกีฬา รายการ/รุ่น สแนตช์ คลีนแอนด์เจิร์ก รวม อันดับ ผล อันดับ ผล อันดับ เอริก อันดรีอันต์ซีโตเฮย์น่า 61 กก. ชาย 114 13 150 9 264 11 โตโยนิรินา อันดรีอันต์ซีโตเฮย์น่า 67 กก. ชาย 130 13 155 11 285 11 อ้างอิง 2020 มาดากัสการ์
ประเทศมอลตา เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 จำนวนนักกีฬา จำนวนนักกีฬาในแต่ละชนิดกีฬามีดังต่อไปนี้ กีฬา ชาย หญิง รวม กรีฑา 0 1 1 แบดมินตัน 1 0 1 ยิงปืน 0 1 1 ว่ายน้ำ 1 1 2 ยกน้ำหนัก 0 1 1 รวม 2 4 6 กรีฑา มอลตาได้รับสิทธิ์สากลจากสหพันธ์กรีฑาโลก เพื่อส่งนักกรีฑาหญิงไปแข่งขันโอลิมปิก ;ประเภทลู่และถนน นักกีฬา รายการ ฮีท ก่อนรองฯ รอบรองฯ ชิงชนะเลิศ ผล อันดับ ผล อันดับ ผล อันดับ ผล อันดับ คาร์ลา สซิคลูน่า 100 เมตร หญิง 12.11 4 q 12.16 8 ไม่ได้ผ่านเข้ารอบ แบดมินตัน เป็นครั้งแรกในประวัติศาสตร์ที่มอลตาส่งนักแบดมินตันเพียงคนเดียวเข้าร่วมการแข่งขันโอลิมปิก แมทธิว อเบล่า ยอมรับคำเชิญจากคณะกรรมาธิการไตรภาคีและสหพันธ์แบดมินตันโลก เพื่อเข้าแข่งขันในประเภทชายเดี่ยว นักกีฬา รายการ แบ่งกลุ่ม แพ้คัดออก ก่อนรองฯ รอบรองฯ ชิงชนะเลิศ/ คู่แข่งคะแนน คู่แข่งคะแนน อันดับ คู่แข่งคะแนน คู่แข่งคะแนน คู่แข่งคะแนน คู่แข่งคะแนน อันดับ แมทธิว อเบล่า ชายเดี่ยว แพ้ (9–21, 8–21) ชนะ 2 ไม่ได้ผ่านเข้ารอบ ยิงปืน มอลตาได้รับคำเชิญจากคณะกรรมาธิการไตรภาคีให้ส่งนักกีฬายิงปืนหญิงไปแข่งขันโอลิมปิก โดยต้องเป็นไปตามคะแนนขั้นต่ำที่ผ่านการคัดเลือก (MQS) ที่ได้รับในหรือก่อนวันที่ 6 มิถุนายน 2021 นักกีฬา รายการ คัดเลือก ชิงชนะเลิศ คะแนน อันดับ คะแนน อันดับ เอลีเนอร์ เบซซินา ปืนสั้นอัดลม 10 เมตร หญิง 570 26 ไม่ได้ผ่านเข้ารอบ ปืนสั้น 25 เมตร หญิง 565 41 ไม่ได้ผ่านเข้ารอบ ว่ายน้ำ มอลตาได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ แอนดรูว์ เชตคิวตี ฟรีสไตล์ 100 เมตร ชาย 51.47 49 ไม่ได้ผ่านเข้ารอบ ซาช่า แก็ตต์ ฟรีสไตล์ 400 เมตร หญิง 4:19.75 22 ไม่ผ่านเข้ารอบชิงฯ ฟรีสไตล์ 1,500 เมตร หญิง 16:57.47 33 ไม่ผ่านเข้ารอบชิงฯ ยกน้ำหนัก มอลตาได้รับโควตาคำเชิญไตรภาคีหนึ่งรายการจากสหพันธ์ยกน้ำหนักระหว่างประเทศ นักกีฬา รายการ/รุ่น สแนตช์ คลีนแอนด์เจิร์ก รวม อันดับ ผล อันดับ ผล อันดับ ยัสมิน แซมมิต สตีเวนส์ 64 กก. หญิง 84 14 105 13 189 13 อ้างอิง 2020 มอลตา
ประเทศพม่าเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันกีฬาโอลิมปิกครั้งที่ 17 ของประเทศ พม่าไม่ได้เข้าร่วมการแข่งขันกีฬาโอลิมปิกฤดูร้อน 1976 ที่มอนทรีออลด้วยเหตุผลทางการเมือง จำนวนนักกีฬา จำนวนนักกีฬาในการแข่งขันครั้งนี้ ประเทศพม่าส่งนักกีฬา 2 คน เข้าแข่งขันในกีฬาแบดมินตัน และยิงปืน คนละชนิดกีฬา กีฬา ชาย หญิง รวม แบดมินตัน 0 1 1 ยิงปืน 1 0 1 รวม 1 1 2 แบดมินตัน พม่าส่งนักแบดมินตันหนึ่งคนเข้าแข่งขันรายการโอลิมปิก เธท ฮาตาร์ ธูซาร ได้รับเลือกให้เข้าแข่งขันประเภทหญิงเดี่ยวในโอลิมปิกตามการจัดอันดับการแข่งขันชิงแชมป์โลกสู่โตเกียวของ BWF ซึ่งถือเป็นการเปิดตัวกีฬาประเภทนี้ของประเทศ นักกีฬา รายการ แบ่งกลุ่ม แพ้คัดออก ก่อนรองฯ รอบรองฯ ชิงชนะเลิศ/ คู่แข่งคะแนน คู่แข่งคะแนน อันดับ คู่แข่งคะแนน คู่แข่งคะแนน คู่แข่งคะแนน คู่แข่งคะแนน อันดับ เธท ฮาตาร์ ธูซาร หญิงเดี่ยว แพ้ (11–21, 8–21) แพ้ (6–21, 8–21) 3 ไม่ได้ผ่านเข้ารอบ ยิงปืน พม่าได้รับคำเชิญจากคณะกรรมาธิการไตรภาคีให้ส่งนักกีฬายิงปืนอัดลมชายไปแข่งขันโอลิมปิก โดยต้องเป็นไปตามคะแนนขั้นต่ำที่ผ่านการคัดเลือก (MQS) ที่ได้รับในหรือก่อนวันที่ 5 มิถุนายน 2021 นักกีฬา รายการ คัดเลือก ชิงชนะเลิศ คะแนน อันดับ คะแนน อันดับ เย ตุน นึง ปืนสั้นอัดลม 10 เมตร ชาย 576 14 ไม่ได้ผ่านเข้ารอบ อ้างอิง 2020 พม่า
วัดบอนใหญ่ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบัวปากท่า อำเภอบางเลน จังหวัดนครปฐม วัดบอนใหญ่ได้รับอนุญาตสร้างวัดเมื่อวันที่ 3 พฤษภาคม พ.ศ. 2466 ได้รับพระราชทานวิสุงคามสีมาเมื่อวันที่ 13 พฤศจิกายน พ.ศ. 2475 เขตวิสุงคามสีมากว้าง 1 เส้น ยาว 2 เส้น (กว้าง 40 เมตร ยาว 80 เมตร) ในการสร้างวัดบอนใหญ่นั้น ปู่ทวด นายดี สมัครรัฐกิจ มีจิตศรัทธาในพระพุทธศาสนา เคยเป็นหัวหน้านำสร้างวัดพันธุวงษ์ จังหวัดสมุทรสาคร ไว้วัดหนึ่ง พอขึ้นปักหลักถิ่นฐานที่ยังไม่มีวัดประจำหมู่บ้าน โดยเฉพาะวัดรามัญนิกาย จึงดำริชักชวนคณะสร้างวัดขึ้นที่หมู่บ้านคลองบอนใหญ่ คลองญี่ปุ่น และคลองบ้านหวั่น กำหนดจุดที่ตั้งใช้ที่ดินระหว่างปลายนาคลองบอนใหญ่กับคลองญี่ปุ่นเป็นศูนย์กลาง โดยปู่วิได้ยกที่ดินส่วนหนึ่งสร้างวัด วัดมีที่ธรณีสงฆ์แปลงที่ 1 เนื้อที่ 67 ไร่ 2 งาน 92 ตารางวา แปลงที่ 2 เนื้อที่ 34 ไร่ 2 งาน เป็นที่สร้างโรงเรียนมัธยมประจำตำบล ชื่อ โรงเรียนบัวปากท่าวิทยา วัดบอนใหญ่เป็นหนึ่งใน 7 ของวัดมอญในชุมชนมอญกระทุ่มมืด มีประเพณีที่มีบริเวณนี้แห่งเดียวคือ ประเพณีพระทิ้งบาตร อ้างอิง บอนใหญ่ บอนใหญ่
วัดเจริญบุญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี มีที่ดินตั้งวัดเนื้อที่ 14 ไร่ 2 งาน 75 ตารางวา วัดเจริญบุญสร้างเมื่อ วันที่ 1 มกราคม พ.ศ. 2479 โดยมี นายกอง อ๊อด ตรีพยัคฆา เป็นผู้ริเริ่มดำเนินการสร้างวัด และขนานนามว่า วัดกองอ๊อด เพื่อเป็นเกียรติอนุสรณ์แก่ผู้สร้าง ต่อมาได้เปลี่ยนนามเป็น 'วัดเจริญบุญ' ได้รับพระราชทานวิสุงคามสีมาเมื่อวันที่ 8 กุมภาพันธ์ พ.ศ. 2492 เขตวิสุงคามสีมากว้าง 13 เมตร ยาว 16 เมตร ได้ผูกพัทธสีมาเมื่อ พ.ศ. 2495 ด้านการศึกษา ทางวัดได้ให้ทางราชการสร้างโรงเรียนวัดเจริญบุญ อาคารเสนาสนะที่สำคัญ ได้แก่ อุโบสถกว้าง 6 เมตร ยาว 11 เมตร กุฏิสงฆ์จำนวน 3 หลัง เป็นอาคารไม้ หอสวดมนต์สร้างเมื่อ พ.ศ. 2522 ศาลาการเปรียญสร้างเมื่อ พ.ศ. 2485 ศาลาท่าน้ำ ศาลาบำเพ็ญกุศล หอปริยัติธรรม หอฉัน สำหรับปูชนียวัตถุ ได้แก่ พระประธานในอุโบสถ หน้าตักกว้าง 40 นิ้ว พร้อมพระอัครสาวก รายนามเจ้าอาวาส พระอธิการเชย ปุบฺผธมฺโม พ.ศ. 2479–2523 พระอธิการชม มหาลาโภ พ.ศ. 2525–2527 พระอธิการรมภ์ อภิรโต พ.ศ. 2528–2534 พระครูวิสาลปัญญาธร (ประนอม เตชปญฺโญ) พ.ศ. 2536–2566 พระสมุห์สุวิน ฐานธมฺโม พ.ศ.2567- อ้างอิง เจริญบุญ
ประเทศโอมานเข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 จำนวนนักกีฬา จำนวนนักกีฬาในแต่ละชนิดกีฬามีดังต่อไปนี้ กีฬา ชาย หญิง รวม กรีฑา 1 1 2 ยิงปืน 1 0 1 ว่ายน้ำ 1 0 1 ยกน้ำหนัก 1 0 1 รวม 4 1 5 กรีฑา บาราคัท อัลฮาร์ทิ โอมานได้รับสิทธิ์เข้าร่วมการแข่งขันระดับสากลจากสหพันธ์กรีฑาโลก เพื่อส่งนักกรีฑา 2 คน (เพศละ 1 คน) ไปแข่งขันโอลิมปิก ;ประเภทลู่และถนน นักกีฬา รายการ ฮีท ก่อนรองฯ รอบรองฯ ชิงชนะเลิศ ผล อันดับ ผล อันดับ ผล อันดับ ผล อันดับ บาราคัท อัล ฮาร์ทิ 100 เมตร ชาย 10.27 1 Q 10.31 7 ไม่ได้ผ่านเข้ารอบ มาซูน อัลอลาวี 100 เมตร หญิง 12.35 6 ไม่ได้ผ่านเข้ารอบ ยิงปืน โอมานได้รับคำเชิญจากคณะกรรมาธิการไตรภาคีให้ส่งนักกีฬายิงปืนไรเฟิลชายไปแข่งขันโอลิมปิก หากเขาหรือเธอได้รับคะแนนผ่านเกณฑ์ขั้นต่ำ (MQS) ภายในวันที่ 5 มิถุนายน 2021 นักกีฬา รายการ คัดเลือก ชิงชนะเลิศ คะแนน อันดับ คะแนน อันดับ ฮาเหม็ด ซาอิด อัลคาตรี ปืนยาว 3 ท่า 50 เมตร ชาย 1148 35 ไม่ได้ผ่านเข้ารอบ ว่ายน้ำ โอมานได้รับคำเชิญจาก FINA ให้ส่งนักว่ายน้ำอันดับต้นๆ ของแต่ละประเภทไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ อิสซา อัลอาดาวี ฟรีสไตล์ 100 เมตร ชาย 51.81 53 ไม่ได้ผ่านเข้ารอบ ยกน้ำหนัก โอมานได้รับคำเชิญจากคณะกรรมาธิการไตรภาคีและสหพันธ์ยกน้ำหนักระหว่างประเทศ (IWF) ให้ส่ง อามูร์ ซาลิม อัลคันจารี ในรุ่นน้ำหนักไม่เกิน 81 กิโลกรัม ชาย ไปแข่งขันโอลิมปิก นักกีฬา รายการ/รุ่น สแนตช์ คลีนแอนด์เจิร์ก รวม อันดับ ผล อันดับ ผล อันดับ อามูร์ ซาลิม อัลคันจารี 81 กก. ชาย 140 13 177 10 317 10 อ้างอิง 2020 โอมาน